《过崤陵》
明代·殷奎

虢洛行三日，嵚岩历二陵。骑危甘下步，虎近怯高登。

仆木崩崖底，摧轮乱石层。所悲秦晋事，踪迹尚堪徵。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。